Fame (David Bowien kappale)

Fame on David Bowien kappale ja single albumilta Young Americans (1975). Siitä muodostui Bowien ensimmäinen listaykkönen Yhdysvaltain Billboard-listalla.  Bowien kotimaassa Britanniassa se nousi sijalle 17. Kappale edustaa tyyliltään funk-musiikkia ja Bowien lisäksi sen tekijöiksi on mainittu Bowien taustayhtyeen rytmikitaristi Carlos Alomar sekä John Lennon, joka vieraili Young Americans -albumin äänityksissä.Buckley 2005, s. 253.

 Työstö 

Kappale syntyi innoituksesta ja joukosta onnekkaita sattumia.Buckley 2005, s. 253. Kappaleen synnystä on tosin useita versioita. John Lennon kertoi vuonna 1980, että hän, Bowie ja Alomar olisivat ottaneet kertosäkeitä useista Stevie Wonderin kappaleista, soittaneet ne väärinpäin ja tehneet siitä kappaleen. ”Famen” on väitetty myös perustuvan Shirley & Companyn hittiin ”Shame Shame Shame”, minkä Alomar on kiistänyt. Bowie ei osannut aavistaa ”Famen” hittipotentiaalia, ja se oli hänen mielestään Young Americansin huonoin raita.Immonen 2005, s. 76.

Sanoituksellisesti ”Fame” on satiirinen tilitys kuuluisuuden varjopuolista. Kappale sisältää kikkailua studiotekniikan kanssa. Alussa on takaperin äänitetty osuus ja lopussa nauhanopeuksien muokkailulla luotu kohta, jossa Bowie toistaa sanan ”Fame” useita kertoja aloittaen hyvin korkealta päätyen erittäin matalalle.Buckley 2005, s. 254.

Young Americans -albumille sisältyvä albumiversio kestää yli neljä minuuttia, mutta singleversio leikattiin kolmen ja puolen minuutin mittaiseksi. Buckley 2005, s. 254. 

James Brown julkaisi tammikuussa 1976 singlen ”Hot”. Bowien ja Alomarin mielestä kyseessä oli ”Famen” plagiaatti, ja he päättivät haastaa Brownin oikeuteen, mikäli kappale menestyisi. ”Hot” kuitenkin floppasi, eivätkä Bowie ja Alomar ryhtyneet jatkotoimiin. Bowie oli myös otettu siitä, että hänen kappaleensa oli kelvannut James Brownille.Buckley 2005, s. 263.

 Muut versiot 
Vuonna 1990 Bowie julkaisi kappaleesta singlenä uuden version ”Fame 90”. ”Famesta” on tehnyt cover-version muun muassa yhdysvaltalainen God Lives Underwater -yhtye.

Kappaleet
A-puoli

B-puoli

Kokoonpano
David Bowie – laulu, kitarat 
John Lennon – laulu, kitarat 
Earl Slick – kitara 
Emir Kassan – bassokitara 
Carlos Alomar – kitara 
Dennis Davis – rummut 
Ralph McDonald – lyömäsoittimet 
Pablo Rosario – lyömäsoittimet 
Jean Fineberg – taustalaulu  
Jean Millington – taustalaulu

Lähteet



Viitteet

 Aiheesta muualla 
Fame ’90 Bowien YouTube-kanavalla

Luokka:David Bowien kappaleet
Luokka:Vuoden 1975 kappaleet